200 ટેસ્ટ, 463 વન-ડે, 100 સેન્ચુરી, 150થી વધુ હાફ-સેન્ચુરી, 27 વખત નર્વસ નાઈન્ટિઝનો ભોગ… અને તેમાં અનેકવાર એમ્પાયરના ખોટા નિર્ણયનો ભોગ. સચિને આટ-આટલી ઉપલબ્ધિઓ છતા પોતાની અંદરના એક શિષ્યને કાયમ જીવતો રાખ્યો છે. એક ક્રિકેટ રસિક તરીકે તમે એ બાબત કાયમ નોંધી હશે કે, સચિન મેદાન પર ભાગ્યે જ કોઈ ઘટનાથી નારાજ થતો દેખાયો હશે પછી ભલેને તેની સાથે અન્યાય જ કેમ ન થયો હોય. આ ઉપરાંત તે ક્યારેય પોતાની ભૂલને રિપીટ નહોતો કરતો. એક વખત જે રીતે આઉટ થયો હોય, બીજીવાર ભાગ્યે જ તે ભૂલને રિપીટ કરતો. તે નવા ક્રિકેટરને પૂરેપૂરો ચાન્સ આપતો રહ્યો છે.